เรื่องร้องเรียน: ถนนเป็นหลุมขนาดใหญ่ เคยมีมอเตอร์ไซค์ตกลงไปในหลุมเกิดอุบัติเหตุแล้ว
การดำเนินการของเจ้าหน้าที่: สำนักการระบายน้ำขอเรียนว่า บริเวณที่ร้องเรียนอยู่ในโครงการก่อสร้างเขื่อน ค.ส.ล.และประตูระบายน้ำ คลองลาดพร้าว คลองบางบัว คลองถนน คลองสอง และคลองบางซื่อ จากบริเวณเขื่อนเดิมอุโมงค์ยักษ์พระรามเก้า-รามคำแหง ไปทางประตูระบายน้ำคลองสองสายใต้ บริเวณร้องเรียนดังกล่าวเป็นถนนที่ล้ำอยู่ในแนวเขตคลองลาดพร้าว ซึ่งจำเป็นต้องดำเนินการขุดออกจนไปถึงแนวเขื่อน ค.ส.ล.ที่ก่อสร้างแล้วเสร็จเพื่อเพิ่มประสิทธิภาพในการระบายน้ำ แต่ปัจจุบันโครงการก่อสร้างเขื่อน ค.ส.ล.และประตูระบายน้ำ คลองลาดพร้าว คลองบางบัว คลองถนน คลองสอง และคลองบางซื่อ จากบริเวณเขื่อนเดิมอุโมงค์ยักษ์พระรามเก้า-รามคำแหง ไปทางประตูระบายน้ำคลองสองสายใต้ ผู้รับจ้างได้หยุดการทำงานก่อสร้างโดยสิ้นเชิงตั้งแต่วันที่ ๑๔ กุมภาพันธ์ ๒๕๖๕ จึงยังไม่ได้ดำเนินขุดดินบริเวณดังกล่าวออก ทั้งนี้ ปัจจุบันสำนักการระบายน้ำได้บอกเลิกสัญญากับบริษัทฯ(ผู้รับจ้างรายเดิม) และอยู่ระหว่างยื่นของบประมาณเงินอุดหนุนรัฐบาล 2567 เพื่อโครงการก่อสร้างเขื่อน ค.ส.ล. และประตูระบายน้ำ คลองลาดพร้าว คลองบางบัว คลองถนน คลองสอง และคลองบางซื่อ จากบริเวณเขื่อนเดิมอุโมงค์ยักษ์พระรามเก้า-รามคำแหง ไปทางประตูระบายน้ำคลองสองสายใต้ (ครั้งที่ 2) หากได้รับเงินอุดหนุน ก็จะเร่งดำเนินจัดซื้อจัดจ้าง เพื่อดำเนินการหาผู้รับจ้างมาทำงานก่อสร้างต่อโดยเร็ว   ทั้งนี้ จากการตรวจหลุมดังกล่าวเป็นบ่อพักรับน้ำจากเครื่องสูบน้ำเพื่อระบายลงท่อระบายน้ำไปลงคลองลาดพร้าว
ความเห็นของผู้แจ้ง: ขอบคุณที่ช่วยชี้แนะคะ
พื้นที่: แขวงจันทรเกษม เขตจตุจักร กรุงเทพมหานคร